《以一缣寄范四弟》
宋代·吕本中

中原厌胡马，所至是贼窟。念君空悬罄，何以备仓卒。

穷冬霜雪繁，欲救乃无术。儿号君莫厌，婢怨君莫恤。

平生师颜子，于此见仿佛。此缣君所知，自我机杼出。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。